La Fonduso de Unuiĝintaj Nacioj por Infanoj (UNICEF) estis kreita jam en 1946, do frue en la historio de UN. Ĉi-jare ĝi fariĝas 75-jara. Ĝia vibra kaj trafa intervenado por protekti infanojn tra la mondo memorigas al ni kiom gravas la protektado de rajtoj de infanoj ĉie, kaj gravas la rolo de UN en tiu protektado.
#000001
Ĉiu infano rajtas ĝui bazajn servojn kaj profiti okazojn por sia plena disvolviĝo. Protektado kaj zorgo de infanoj estas universala bazo por paco, homaj rajtoj kaj daŭripova evoluigo.
#000002
Frue, en 1954, estis deklarita la Monda Infana Tago. Poste, en 1959, la Ĝenerala Asembleo de UN adoptis la Deklaracion pri la Rajtoj de Infanoj, kaj en 1989 la Konvencion pri la Rajtoj de Infanoj. Tiuj dokumentoj proponas al ĉiuj ŝtatoj gvidliniojn, por ke infanoj estu unua zorgo.
#000003
La Raporto de UNICEF de 2021, Statuso de Infanoj Tutmonde — En mia menso: Antaŭenigi, protekti kaj prizorgi la mensan sanon de infanoj — fokusiĝas pri la mensa sano de infanoj kaj adoleskantoj. En riĉaj kaj malriĉaj landoj, psika malsano, kaj la manko de zorgo, suferigas infanojn kaj junulojn. Ĉirkaŭ 13% de adoleskantoj 10- ĝis 19-jaraĝaj vivas kun diagnozita psika malsano.
#000004
Antaŭ la pandemio KOVIM-19, ĉirkaŭ unu el kvin junuloj diris, ke ili jam sentas deprimon. Kaj la pandemio pligrandigis sentojn de necerteco, soleco kaj malĝojo. Pro tio, registaroj devas pli forte financi iniciatojn pri la mensa sano de junuloj.
#000005
Laŭ la Universala Deklaracio de Homaj Rajtoj, Unuiĝintaj Nacioj proklamis, ke infanoj rajtas al aparta protekto kaj asistado. Infanoj kaj junuloj reprezentas la estontecon, sed ni devas konstrui tiun estontecon nun, per protektado kaj observo de la rajtoj de infanoj.
#000007
Unu penso pri “Konstrui la estontecon NUN”
#000008
Sciigi min retpoŝte pri novaj afiŝoj.
#000015
Subtenu UEA per membriĝo: /alighoj/alighilo
#000019
Aliĝi al 1.182 aliaj abonantoj
#000020
Subtenu UEA per membriĝo: 
#000022